CELEX: C2007/283/33
Language: el
Date: 2007-11-24 00:00:00
Title: Υπόθεση C-419/07: Προσφυγή της 12ης Σεπτεμβρίου 2007 — Επιτροπή των Ευρωπαϊκών Κοινοτήτων κατά Βασιλείου της Σουηδίας

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/18
            
         Προσφυγή της 12ης Σεπτεμβρίου 2007 — Επιτροπή των Ευρωπαϊκών Κοινοτήτων κατά Βασιλείου της Σουηδίας
   (Υπόθεση C-419/07)
   (2007/C 283/33)
   Γλώσσα διαδικασίας: η σουηδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: K. Mojzesowicz και V. Bottka)
   
      Καθού: Βασίλειο της Σουηδίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Σουηδίας, παραλείποντας να μεταφέρει ορθώς στο εσωτερικό δίκαιο το άρθρο 2 της οδηγίας 2002/77/ΕΚτης Επιτροπής, της 16ης Σεπτεμβρίου 2002, σχετικά με τον ανταγωνισμό στις αγορές δικτύων και υπηρεσιών ηλεκτρονικών επικοινωνιών (1), παρέβη τις υποχρεώσεις που υπέχει από την οδηγία αυτή,
            
         
               —
            
            
               να καταδικάσει το Βασίλειο της Σουηδίας στα δικαστικά έξοδα.
            
         Ισχυρισμοί και κύρια επιχειρήματα
   Οι άδειες ψηφιακής μεταδόσεως τις οποίες χορήγησε η Σουηδική Κυβέρνηση αποτελούν κρατικά μέτρα τα οποία ρυθμίζουν, μεταξύ άλλων, τη χρήση των υπηρεσιών ψηφιακής μεταδόσεως και, επομένως, ρυθμίζουν εμμέσως την παροχή των υπηρεσιών αυτών εντός του Βασιλείου της Σουηδίας. Η απαίτηση που περιέχουν οι σήμερα ισχύουσες άδειες ότι ο κάτοχος της αδείας πρέπει να τηρεί το τμήμα 2 της συμφωνίας συνεργασίας παρέχει εμμέσως στην κρατική εταιρία Boxer το μονοπώλιο των υπηρεσιών ελέγχου της προσβάσεως (περιλαμβανομένης της κρυπτογραφήσεως), κατά παράβαση του άρθρου 2, παράγραφος 1, της οδηγίας για τον ανταγωνισμό. Η διατήρηση σε ισχύ της υποχρεώσεως τηρήσεως του τμήματος αυτού της συμφωνίας συνεργασίας εμποδίζει επιπλέον τις εταιρίες που ενδιαφέρονται να προσφέρουν ένα πλήρες φάσμα υπηρεσιών ψηφιακής μεταδόσεως να απολαύουν των δικαιωμάτων τα οποία έχει ως σκοπό να τους εγγυάται το άρθρο 2, παράγραφοι 2 και 3, της οδηγίας για τον ανταγωνισμό. Ως εκ τούτου, η Επιτροπή διαπιστώνει ότι η Σουηδία δεν έχει μεταφέρει ορθώς την οδηγία για τον ανταγωνισμό στην εσωτερική της έννομη τάξη όσον αφορά τις υπηρεσίες ψηφιακής εκπομπής σημάτων και μεταδόσεως μέσω του επίγειου δικτύου.
   
      (1)  ΕΕ L 249, σ. 21.